臘日出獵近交
作者：韓琦
朝代：宋

paragraphs: 悲風吼林霜草白，殺氣稜稜慘空碧。
因畋講事比其時，況值嘉平農已隙。
暫整和門出近郊，獵獵旌旗原燒赤。
狩場一望天四垂，貔虎意豪猶恨窄。
鼓動圍開翼復箕，人知部分如刀劃。
飛刊竄伏不得暇，狡兔幸生徒奮擲。
饑鷹眼捷翅頭健，下鞲風發無虛搦。
鶻拳交擊或未仆，繼嗾韓盧追以咋。
忽穿叢薄失所捕，耻焉便縱摩霄翮。
不似寒鴟得腐鼠，傲然直視鴛雛嚇。
烏鶉鵲雉曷足數，亦有晨風競搜索。
其間駭獸欲陵突，焊卒爭趨矜手格。
前驅返旆弗及舍，邱山大委虞中獲。
翻車瀉酒犒士眾，萬刀刲肉恣燔炙。
塞防寓令豈徒然，不在詩人刺荒癖。
王者設官猶取眾，大姦宿猾許擒扼。
乘時廢職莫自效，勿謂鷙鳥無全策。
別有老狐智計巧，只就高城營窟宅。
疑冰識扱行步穩，此日胡由見蹤跡。
鵰兮鵰兮未得志，將軍憤懣如何釋。